pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เยี่ยมเยียนให้กำลังใจเจ้าหน้าที่ เน้นย้ำวางแผนบูรณาการดูแลประชาชนให้เกิดความอุ่นใจ กินอิ่ม เดินทางสะดวก ไม่เจ็บป่วยหรือพลัดหลง พร้อมขอบคุณทุกภาคส่วนร่วมสนับสนุน
วันอังคารที่ 1 พฤศจิกายน 2559
โฆษกรัฐบาลเผย นายกฯ เยี่ยมเยียนให้กําลังใจเจ้าหน้าที่ เน้นย้ําวางแผนบูรณาการดูแลประชาชนให้เกิดความอุ่นใจ กินอิ่ม เดินทางสะดวก ไม่เจ็บป่วยหรือพลัดหลง พร้อมขอบคุณทุกภาคส่วนร่วมสนับสนุน
โฆษกรัฐบาลเผย นายกฯ เยี่ยมเยียนให้กําลังใจเจ้าหน้าที่ เน้นย้ําวางแผนบูรณาการดูแลประชาชนให้เกิดความอุ่นใจ กินอิ่ม เดินทางสะดวก ไม่เจ็บป่วยหรือพลัดหลง พร้อมขอบคุณทุกภาคส่วนร่วมสนับสนุนอย่างเต็มกําลัง
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา ในฐานะนายกรัฐมนตรีและคนไทยคนหนึ่ง ได้เดินทางไปรับฟังรายงานสรุปและเยี่ยมเยียนให้กําลังใจเจ้าหน้าที่ที่ปฏิบัติงานอํานวยความสะดวกแก่ประชาชนที่เดินทางไปถวายสักการะเบื้องหน้าพระบรมฉายาลักษณ์และลงนามสมุดหลวงเพื่อแสดงความอาลัย ณ ศาลาสหทัยสมาคม ในพระบรมมหาราชวัง
“ท่านนายกฯ ได้สอบถามการทํางาน โดยเฉพาะปัญหาและอุปสรรคในการอํานวยความสะดวกแก่ประชาชน เช่น การบริการอาหารและน้ําดื่ม การเดินทางและการจราจรโดยรอบ โดยเน้นย้ําให้แต่ละหน่วยงานบูรณาการประสานการปฏิบัติและวางแผนให้ดีที่สุด เพื่อให้ประชาชนรู้สึกอุ่นใจในการดูแลของเจ้าหน้าที่”
พลโท สรรเสริญ กล่าวต่อว่า นายกรัฐมนตรีมีข้อห่วงใยเพิ่มเติมเกี่ยวกับเรื่องสุขภาพอนามัยของประชาชนที่ต้องอยู่รวมกันเป็นจํานวนมากทั้งเด็ก ผู้ใหญ่ และคนชรา บางครั้งต้องตากแดดและฝนจนเจ็บป่วย จึงขอให้หน่วยแพทย์และพยาบาลให้ความสําคัญกับเรื่องนี้ รวมถึงให้ประชาสัมพันธ์ป้องกันการพลัดหลง โดยเฉพาะเด็กเล็กกับผู้ปกครอง
“ท่านนายกฯ ได้ขอบคุณเจ้าหน้าที่ของรัฐทุกฝ่าย ตลอดจนบริษัท ห้างร้าน มูลนิธิ สมาคม และผู้มีจิตอาสาทุกคน ที่ได้มีส่วนร่วมให้บริการประชาชนอย่างเต็มกําลังความสามารถ โดยเน้นว่าการปฏิบัติงานทุกอย่างเป็นที่สนใจไปทั่วโลก ไม่เฉพาะแต่ภายในประเทศเท่านั้น ดังนั้น หากมีการจัดระเบียบที่ดีและดําเนินการได้อย่างราบรื่น ก็จะช่วยสร้างภาพลักษณ์เชิงบวกให้แก่ประเทศชาติ
นอกจากนี้ ยังให้ข้อคิดแก่ผู้ปฏิบัติงานด้วยว่า การทํางานจะต้องมองนอกกรอบและรู้จักคิดหาวิธีการใหม่ ๆ ที่สร้างสรรค์ เช่น นอกจากจะให้บริการอาหาร น้ําดื่ม และดูแลสุขภาพของประชาชนแล้ว เป็นไปได้หรือไม่ที่จะให้บริการย้อมสีเสื้อผ้าให้แก่ผู้มีรายได้น้อยที่บริเวณท้องสนามหลวงหรือบริเวณใกล้เคียง เป็นต้น”
รัฐบาลไทย-ข่าวทำเนียบรัฐบาล-มาตรการรองรับแรงงานไทยที่เดินทางกลับจากประเทศกลุ่มเสี่ยง
วันอังคารที่ 10 มีนาคม 2563
มาตรการรองรับแรงงานไทยที่เดินทางกลับจากประเทศกลุ่มเสี่ยง
วันอังคารที่ 10 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการรองรับแรงงานไทยที่เดินทางกลับจากประเทศกลุ่มเสี่ยง โดยเฉพาะแรงงานไทยผิดกฎหมายจากเกาหลีใต้ ซึ่งถือเป็นคนไทยที่ต้องดูแล โดยมีมาตรการกักกันเพื่อสังเกตอาการตั้งแต่ประเทศต้นทาง 14 วัน ก่อนเดินทาง และคัดกรองอีกครั้งก่อนออกนอกประเทศ และเมื่อมาถึงประเทศไทย จะถูกคัดกรองอย่างเข้มงวด หากพบผู้ที่มีไข้ จะคัดแยกออกตั้งแต่สนามบินและส่งไปโรงพยาบาล สําหรับผู้ที่ไม่มีไข้และกลับจาก 2 พื้นที่เสี่ยง คือ เมืองแทกูและคย็องซัง จะต้องถูกกักตัว ในพื้นที่ควบคุมโรคของรัฐบาล ไม่น้อยกว่า 14 วัน ส่วนผู้ที่มาจากเมืองอื่นในเกาหลีใต้ และจากประเทศกลุ่มเสี่ยงและไม่มีไข้ จะได้เดินทางกลับภูมิลําเนา แต่จะถูกกักกันในพื้นที่ควบคุมโรคของท้องถิ่นเพื่อติดตามอาการต่อไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีสั่งหน่วยงานที่เกี่ยวข้องเพิ่มมาตรการกวดขัน ลักลอบลำเลียง ขนย้ายยาเสพติด
วันอังคารที่ 11 กันยายน 2561
นายกรัฐมนตรีสั่งหน่วยงานที่เกี่ยวข้องเพิ่มมาตรการกวดขัน ลักลอบลําเลียง ขนย้ายยาเสพติด
นายกรัฐมนตรีสั่งหน่วยงานที่เกี่ยวข้องเพิ่มมาตรการกวดขัน ลักลอบลําเลียง ขนย้ายยาเสพติด
วันนี้ (11 กันยายน 2561) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีจํานวนยาเสพติดที่เจ้าหน้าที่สามารถจับกุมได้ขณะนี้ว่า ไม่ใช่เฉพาะช่วงนี้ แต่มีมาตลอด ขึ้นอยู่กับว่ารัฐบาลมีมาตรการดําเนินการอย่างไร คือต้องเริ่มตั้งแต่กับชุมชน ท้องถิ่น หมู่บ้าน ซึ่งถือได้ว่าเป็นเรื่องที่สังคมต้องช่วยกันทํา และหลายพื้นที่ก็ประสบความสําเร็จเป็นหมู่บ้านปลอดยาเสพติด ในส่วนที่เล็ดลอดเข้ามา รัฐบาลได้เพิ่มมาตรการในการกวดขัน การลักลอบลําเลียง ขนย้ายยาเสพติดตามแนวชายแดน อย่างไรก็ตามถึงแม้จะมีการจับกุมยาเสพติดได้จํานวนมาก รัฐบาลก็ไม่ได้ประมาทหรือนิ่งนอนใจ วันนี้ได้กวดขันทุกหน่วยงานที่เกี่ยวข้องให้เพิ่มมาตรการเฝ้าระวัง และหามาตรการในการที่เหมาะสมเกี่ยวกับการดําเนินคดี ซึ่งปัจจุบันพบปัญหานักโทษยาเสพติดล้นคุก โดยรัฐบาลพยายามทําทุกอย่างให้มีความชัดเจนขึ้นตามกฎหมาย นําสู่การแก้ไขปัญหาอย่างเป็นรูปธรรม
----------------------------------------
รัฐบาลไทย-ข่าวทำเนียบรัฐบาล-นางปิยนุช วุฒิสอน ผู้ตรวจราชการกระทรวงดิจิทัลฯ หารือเกี่ยวกับโครงการด้านดิจิทัล ภายใต้กรอบความร่วมมือ ACMECS ร่วมกับ USTDA
วันศุกร์ที่ 27 ธันวาคม 2562
นางปิยนุช วุฒิสอน ผู้ตรวจราชการกระทรวงดิจิทัลฯ หารือเกี่ยวกับโครงการด้านดิจิทัล ภายใต้กรอบความร่วมมือ ACMECS ร่วมกับ USTDA
นางปิยนุช วุฒิสอน ผู้ตรวจราชการกระทรวงดิจิทัลฯ หารือเกี่ยวกับโครงการด้านดิจิทัล ภายใต้กรอบความร่วมมือ ACMECS ร่วมกับ USTDA
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมหารือแนวทางความร่วมมือเกี่ยวกับโครงการภายใต้กรอบความร่วมมือยุทธศาสตร์ความร่วมมือทางเศรษฐกิจ อิรวดี-เจ้าพระยา-แม่โขง (Ayeyawady-Chao Phraya-Mekong Economic Cooperation Strategy: ACMECS) ระหว่างผู้แทนของรัฐบาลสหรัฐอเมริกา ได้แก่ หน่วยงานการค้าและการพัฒนาของสหรัฐอเมริกา (U.S. Trade and Development Agency : USTDA) และสถานเอกอัครราชทูตสหรัฐอเมริกาประจําประเทศไทย ในวันที่ 26 ธันวาคม 2562 เวลา 10.00 น. ณ กระทรวงดิจิทัลเพื่อเศรษฐกิจและสังคม โดยที่ประชุมได้ร่วมแลกเปลี่ยนความเห็นและเสนอแนะความเป็นไปได้ในการดําเนินโครงการความร่วมมือภายใต้กรอบความร่วมมือ ACMECS ได้แก่ 1) โครงการ Submarine Cable Link และ 2) โครงการ Digital ACMECS Ring
********************
รัฐบาลไทย-ข่าวทำเนียบรัฐบาล-เอกอัครราชทูตเกาหลีใต้ประจำประเทศไทย เข้าเยี่ยมคารวะรองนายกรัฐมนตรี
วันพฤหัสบดีที่ 14 พฤษภาคม 2563
เอกอัครราชทูตเกาหลีใต้ประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตเกาหลีใต้ประจําประเทศไทย เข้าเยี่ยมคารวะรองนายกรัฐมนตรี
วันนี้ (14 พฤษภาคม 2563) เวลา 08.45 น. นายอี อุก-ฮ็อน (Mr. Lee Wook-heon) เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวยินดีที่ได้พบ และชื่นชมกับระบบการจัดการและการรับมือกับการแพร่ระบาดของโรคติดเชื้อไวรัส COVID-19 ซึ่งจะเป็นแบบอย่างที่ดีให้กับประเทศอื่น ๆ โอกาสนี้ รองนายกรัฐมนตรียังได้กล่าวขอบคุณเอกอัครราชทูตฯ และรัฐบาลเกาหลีใต้ที่ได้ให้ความช่วยเหลือและดูแลคนไทยเป็นอย่างดี รวมทั้งอํานวยความสะดวกแก่คนไทยที่เดินทางกลับประเทศ โดยไทยพร้อมแลกเปลี่ยนประสบการณ์กับเกาหลีใต้ในการรับมือกับการแพร่ระบาด
เอกอัครราชทูตฯ ขอบคุณรองนายกรัฐมนตรีที่ให้เข้าพบในวันนี้ พร้อมชื่นชมความสําเร็จของประเทศไทยในการจัดการกับการแพร่ระบาดของโรคติดเชื้อไวรัส COVID-19 ยินดีที่ตัวเลขผู้ติดเชื้อของไทยมีจํานวนไม่มาก โดยเมื่อวานนี้ไม่มีผู้ติดเชื้อรายใหม่ และไม่มีผู้เสียชีวิต ทั้งนี้ เกาหลีใต้หวังที่จะรักษาแรงขับเคลื่อนทางเศรษฐกิจระหว่างประเทศ โดยเฉพาะอย่างยิ่งความร่วมมือทางเศรษฐกิจกับไทย จากผลสําเร็จของการเยือนไทยของประธานาธิบดีมุนฯ และการเยือนเกาหลีใต้ของนายกรัฐมนตรีเพื่อเข้าร่วมการประชุมสุดยอดอาเซียน-เกาหลีใต้ เมื่อปีที่แล้ว ที่ผู้นําทั้งสองได้ร่วมกันกําหนดแนวทางในการขับเคลื่อนความสัมพันธ์ระหว่างไทยกับเกาหลีใต้ไว้อย่างชัดเจน
ทั้งสองฝ่ายเห็นว่า ทุกประเทศต่างประสบกับความท้าทายจากสถานการณ์การแพร่ระบาดของโรคเชื้อไวรัส COVID-19 ส่งผลให้กิจกรรมความร่วมมือต่าง ๆ ที่วางแผนกันไว้จําเป็นต้องเลื่อนออกไป ซึ่งไทยและเกาหลีใต้หวังว่า เมื่อสถานการณ์ COVID-19 คลี่คลาย ทั้งสองประเทศจะร่วมกันขับเคลื่อนความร่วมมือที่ผู้นําทั้งสองฝ่ายได้ตกลงกันไว้ให้มีความคืบหน้า โดยเฉพาะด้านเศรษฐกิจ ซึ่งจะเป็นประโยชน์ต่อการฟื้นฟูเศรษฐกิจของทั้งสองประเทศจากสถานการณ์ COVID-19 และรักษาห่วงโซ่อุปทานการผลิต และการหารือแนวทางส่งเสริมความร่วมมือในสาขาต่าง ๆ
รัฐบาลไทย-ข่าวทำเนียบรัฐบาล-พระมหากรุณาธิคุณปกเกล้าปกกระหม่อม ที่บึงกาฬ
วันพุธที่ 24 พฤษภาคม 2560
พระมหากรุณาธิคุณปกเกล้าปกกระหม่อม ที่บึงกาฬ
ม.ล.ปนัดดา ดิศกุล รัฐมนตรีช่วยว่ากระทรวงศึกษาธิการ พร้อมด้วยท่านผู้หญิงอังกาบ บุณยัษฐิติ  คุณหญิงจามรี สนิทวงศ์ ณ อยุธยา และคณาจารย์ เข้าเฝ้าทูลละอองพระบาทสมเด็จพระเทพรัตนราชสุดาฯ สยามบรมราชกุมารี
ในการเสด็จพระราชดําเนินเยี่ยมโรงเรียนในพื้นที่ชนบทที่ลูกหลานเยาวชนได้รับพระราชทานพระมหากรุณาธิคุณ ตามโครงการ "ด้วยรักและห่วงใย" ณ โรงเรียนชุมชนบ้านซาง อําเภอเซกา จังหวัดบึงกาฬ
รัฐบาลไทย-ข่าวทำเนียบรัฐบาล-กรมการขนส่งทางบกดำเนินมาตรการป้องกันการแพร่ระบาดของโรคติดเชื้อไวรัส COVID-19 อย่างต่อเนื่อง
วันพฤหัสบดีที่ 23 เมษายน 2563
กรมการขนส่งทางบกดําเนินมาตรการป้องกันการแพร่ระบาดของโรคติดเชื้อไวรัส COVID-19 อย่างต่อเนื่อง
นายจิรุตม์ วิศาลจิตร อธิบดีกรมการขนส่งทางบก กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดกระทรวงคมนาคมเข้มงวดตรวจสอบการให้บริการในระบบขนส่งสาธารณะ โดยให้มีมาตรการ Social Distancing
เว้นระยะนั่งหรือยืนห่างกันอย่างน้อย 1 เมตร และปฏิบัติตามคําแนะนําของกระทรวงสาธารณสุขอย่างเคร่งครัด เพื่อป้องกันและควบคุมการแพร่ระบาดโรคติดเชื้อไวรัส COVID-19
กรมการขนส่งทางบก (ขบ.) ได้กําชับให้สํานักงานขนส่งทั่วประเทศดําเนินการตามมาตรการดังกล่าวอย่างเคร่งครัด ด้วยการตรวจสอบรถโดยสารสาธารณะทุกประเภททั้งรถโดยสารระหว่างจังหวัด และรถโดยสารภายในจังหวัด จัดที่นั่งภายในรถโดยสารและที่นั่งคอยภายในสถานีขนส่งผู้โดยสารโดยเว้นระยะนั่งหรือยืนห่างกันอย่างน้อย 1 เมตร ตามนโยบาย Social Distancing คัดกรองผู้โดยสาร พนักงานขับรถ และผู้ประจํารถทุกคนก่อนการเดินทาง หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส ห้ามเดินทางโดยเด็ดขาด ให้ผู้โดยสารกรอกข้อมูลคําถามสุขภาพ ตามแบบ ต.8-คค ที่ระบุต้นทางและปลายทางเพื่อประโยชน์ต่อการควบคุมโรคติดต่อ และสวมหน้ากากอนามัยหรือหน้ากากผ้าตลอดการเดินทาง รวมทั้งให้บริการเจลแอลกอฮอล์ล้างมือ สําหรับศูนย์ปฏิบัติการเฝ้าระวังสถานการณ์ COVID-19 ณ สถานีขนส่งสินค้าทั้ง 3 แห่ง ประกอบด้วย สถานีขนส่งสินค้าพุทธมณฑล สถานีขนส่งสินค้าคลองหลวง และสถานีขนส่งสินค้าร่มเกล้า ได้กําชับให้ผู้ประกอบการขนส่งเช็ดทําความสะอาดพื้นผิวสัมผัสของสถานประกอบการขนส่งและสถานที่ที่เกี่ยวข้อง กําจัดขยะมูลฝอยทุกวัน เพิ่มความถี่การดูแลและทําความสะอาดด้วยน้ํายาฆ่าเชื้อโรคภายในรถบรรทุก สถานประกอบการขนส่ง สถานที่เก็บ ซ่อม และบํารุงรักษารถ ติดตั้งจุดบริการเจลแอลกอฮอล์ในพื้นที่ส่วนกลางและบริเวณที่มีการใช้งานร่วมกัน เช่น บริเวณทางเข้า - ออกสถานประกอบการขนส่ง และตรวจวัดอุณหภูมิร่างกายผู้ขับรถขนส่งสินค้าก่อนปฏิบัติงานทุกวัน
ทั้งนี้ การให้บริการประชาชนที่สํานักงานขนส่งทั่วประเทศ ซึ่งได้ประกาศงดดําเนินการด้านใบอนุญาตขับรถจนกว่าจะประกาศยกเลิกสถานการณ์ ยังคงให้บริการด้านทะเบียนและภาษีตามปกติ ได้กําชับให้ดําเนินมาตรการป้องกันทั้งประชาชนและเจ้าหน้าที่ผู้ปฏิบัติงาน ดังนี้
- ตั้งจุดคัดกรองตรวจวัดอุณหภูมิผู้ที่เข้าไปในสถานที่และการบริการสาธารณะ หากพบประชาชนที่มีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
- ด้านอาคารสถานที่และสิ่งอํานวยความสะดวกในหน่วยงาน ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
- ดําเนินการตามมาตรการ Social Distancing โดยเว้นระยะห่างของที่นั่งพักคอยของประชาชน และกําหนดระยะห่างของตําแหน่งการยืนคอยรับบริการที่จุดประชาสัมพันธ์
- ประชาสัมพันธ์ให้ใช้บริการชําระภาษีรถประจําปีผ่านช่องทางออนไลน์ ที่ https://eservice.dlt.go.th ส่วนรถที่ไม่สามารถใช้บริการชําระภาษีประจําปีผ่านช่องทางออนไลน์ แนะนําให้ใช้บริการเลื่อนล้อต่อภาษี (Drive Thru for Tax) ชําระภาษีได้โดยไม่ต้องลงจากรถ ซึ่งตั้งอยู่ในพื้นที่สํานักงานขนส่งจังหวัดทุกจังหวัด
- ขอความร่วมมือประชาชนสวมหน้ากากอนามัยหรือหน้ากากผ้าในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด
รัฐบาลไทย-ข่าวทำเนียบรัฐบาล-นายกฯ ชื่นชมทุกฝ่ายติดตามโบราณวัตถุกลับสู่ไทยสำเร็จ พร้อมขอบคุณการสนับสนุนของรัฐบาลสหรัฐฯ แนะบันทึกประวัติศาสตร์-เผยแพร่ความรู้แก่สาธารณชน
วันเสาร์ที่ 4 สิงหาคม 2561
นายกฯ ชื่นชมทุกฝ่ายติดตามโบราณวัตถุกลับสู่ไทยสําเร็จ พร้อมขอบคุณการสนับสนุนของรัฐบาลสหรัฐฯ แนะบันทึกประวัติศาสตร์-เผยแพร่ความรู้แก่สาธารณชน
นายกฯ ชื่นชมทุกฝ่ายติดตามโบราณวัตถุกลับสู่ไทยสําเร็จ พร้อมขอบคุณการสนับสนุนของรัฐบาลสหรัฐฯ แนะบันทึกประวัติศาสตร์-เผยแพร่ความรู้แก่สาธารณชน
พลเอก ประยุทธ์ จันทร์โอชา นายกรัฐมนตรี ชื่นชมการทํางานของกระทรวงวัฒนธรรม กระทรวงการต่างประเทศ และหน่วยงานที่เกี่ยวข้องทุกหน่วยที่ได้ร่วมกันติดตามโบราณวัตถุของไทยในต่างประเทศกลับคืนสู่ประเทศไทย โดยล่าสุดสหรัฐฯ ได้ส่งคืนโบราณวัตถุยุคก่อนประวัติศาสตร์ 12 ชิ้น จากแหล่งโบราณคดีบ้านเชียง จ.อุดรธานี ให้แก่รัฐบาลไทย ซึ่งก่อนหน้านี้อยู่ในความครอบครองของสตรีอเมริกันรายหนึ่ง
นายกรัฐมนตรียังขอบคุณไปยังรัฐบาลสหรัฐฯ ที่เข้าใจและให้ความร่วมมือ พร้อมทั้งอํานวยความสะดวกในการส่งโบราณวัตถุกลับมายังประเทศไทย รวมถึงเอกอัครราชทูตไทยประจําสหรัฐฯ และเจ้าหน้าที่ทุกคนที่มีบทบาทสนับสนุนให้การดําเนินการสําเร็จลงด้วยดี
“นายกฯ เน้นย้ําว่า การส่งคืนโบราณวัตถุครั้งนี้ถือเป็นประวัติศาสตร์สําคัญที่ควรบันทึกไว้ และเผยแพร่องค์ความรู้แก่ประชาชนโดยเฉพาะเด็กและเยาวชนให้ได้รับทราบถึงความเป็นมาและขั้นตอนการดําเนินงานต่าง ๆ รวมทั้งควรนําโบราณวัตถุเหล่านี้ไปจัดแสดง เพื่อให้คนไทยได้เห็นถึงคุณค่าและภาคภูมิใจในมรดกทางวัฒนธรรมอันมีค่าของประเทศไทย”
ขณะเดียวกันนายกรัฐมนตรีฝากให้กําลังใจเจ้าหน้าที่ที่กําลังเตรียมงานหรือดําเนินการติดตามโบราณวัตถุของไทยในต่างประเทศชิ้นอื่น ๆ อยู่ในขณะนี้ เช่น ทับหลังปราสาทหนองหงส์ จ.บุรีรัมย์ ทับหลังปราสาทเขาโล้น จ.สระแก้ว พระโพธิสัตว์ไมเตรยะสําริด พระพุทธรูปยืนปางแสดงธรรมสําริด เศียรพระพุทธรูปหินทราย นาคปักหินทราย แผ่นทองคําดุนลวดลาย เป็นต้น ซึ่งทั้งหมดถูกจัดแสดงอยู่ในพิพิธภัณฑ์ของสหรัฐฯ โดยขอให้ภารกิจที่ทุกคนทุ่มเทอย่างเต็มที่ประสบความสําเร็จตามที่ตั้งใจไว้โดยเร็ว
นอกจากนี้ นายกรัฐมนตรียังได้กล่าวถึงกรณีที่ประเทศไทยจะเป็นประธานอาเซียนในปีหน้าด้วยว่า การทําหน้าที่ประธานอาเซียนเป็นเรื่องของประเทศไทยและคนไทยทุกคน ไม่ใช่เรื่องของคนใดคนหนึ่ง และขณะนี้ยังไม่ทราบว่าหลังการเลือกตั้งแล้วจะได้รัฐบาลชุดใด วันนี้จึงไม่อยากให้จุดประเด็นสร้างความแตกแยกในสังคม
.............................................................
สํานักโฆษก
รัฐบาลไทย-ข่าวทำเนียบรัฐบาล-กรุงไทยเตรียมปล่อยกู้เพิ่ม 3,500 ล้านบาท ดอกเบี้ยพิเศษ ให้ลูกค้า SME ที่ประสบภัยน้ำท่วมภาคใต้
วันพุธที่ 25 มกราคม 2560
กรุงไทยเตรียมปล่อยกู้เพิ่ม 3,500 ล้านบาท ดอกเบี้ยพิเศษ ให้ลูกค้า SME ที่ประสบภัยน้ําท่วมภาคใต้
ธนาคารกรุงไทยออกหลายมาตรการเพื่อช่วยเหลือลูกค้า SME ทุกขนาดที่ประสบอุทกภัยภาคใต้ โดยลดดอกเบี้ย ขยายเวลาผ่อนชําระ พักชําระเงินต้น และยกเว้นดอกเบี้ยผิดนัดชําระ สําหรับลูกค้าวงเงินกู้เดิม พร้อมเพิ่มวงเงินกู้เพื่อฟื้นฟูกิจการ จํานวน 2,000 ล้านบาท
ธนาคารกรุงไทยออกหลายมาตรการเพื่อช่วยเหลือลูกค้า SME ทุกขนาดที่ประสบอุทกภัยภาคใต้ โดยลดดอกเบี้ย ขยายเวลาผ่อนชําระ พักชําระเงินต้น และยกเว้นดอกเบี้ยผิดนัดชําระ สําหรับลูกค้าวงเงินกู้เดิม พร้อมเพิ่มวงเงินกู้เพื่อฟื้นฟูกิจการ จํานวน 2,000 ล้านบาท สําหรับ SME ขนาดใหญ่และขนาดกลาง และอีก 1,500 ล้านบาท สําหรับ SME ขนาดเล็ก ในอัตราดอกเบี้ยพิเศษ 3.75% ในปีแรก
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า ธนาคารเล็งเห็นถึงความเดือดร้อนของลูกค้าที่ประสบอุทุกภัยในพื้นที่ทางภาคใต้ จึงได้ออกมาตรการต่างๆ เพื่อเยียวยาและฟื้นฟูลูกค้า SME แบบครบวงจร เพื่อช่วยแบ่งเบาภาระ เพิ่มสภาพคล่องของผู้ประกอบการ SME ในพื้นที่ประสบภัย
“ลูกค้า SME ขนาดกลางขึ้นไปที่มีวงเงินสินเชื่อเดิม ธนาคารมีมาตรการผ่อนปรน โดยลดอัตราดอกเบี้ยสูงสุด 1% พักชําระเงินต้น และขยายระยะเวลาสัญญาเงินกู้ระยะยาวสูงสุด 1 ปี สําหรับเงินกู้หมุนเวียนขยายระยะเวลาชําระหนี้ให้ไม่เกิน 6 เดือน รวมทั้งไม่คิดดอกเบี้ยผิดนัดชําระในช่วง 30 วันแรก นอกจากนี้ ยังสนับสนุนวงเงินกู้พิเศษอีก 2,000 ล้านบาท เพื่อช่วยเหลือฟื้นฟูกิจการ ผ่อนชําระนานสูงสุด 5 ปี พักชําระเงินต้นสูงสุด 1 ปี อัตราดอกเบี้ยเริ่มต้นที่ 3.75% ต่อปี”
นายปฏิเวช สันตะวานนท์ กล่าวต่อไปว่า ในส่วนของผู้ประกอบการ SME ขนาดเล็ก ธนาคารจะพิจารณาผ่อนปรนเงื่อนไขของวงเงินสินเชื่อเดิมในลักษณะเดียวกับผู้ประกอบการขนาดกลาง นอกจากนี้ ยังเตรียมวงเงินปล่อยกู้เพิ่มเติมเพื่อฟื้นฟูกิจการ และเสริมสภาพคล่องให้กับกิจการอีก 1,500 ล้านบาท โดยผ่อนชําระนานสูงสุด 7 ปี อัตราดอกเบี้ยเริ่มต้นที่ 3.75% ต่อปี เช่นเดียวกัน ทั้งนี้ผู้ประกอบการสามารถยื่นขอสินเชื่อได้ตั้งแต่วันนี้ ที่สํานักงานธุรกิจ 79 แห่ง และสาขากว่า 1,200 แห่งทั่วประเทศ สอบถามเพิ่มเติมที่ ศูนย์ลูกค้าสัมพันธ์ โทร. 02-111-1111
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ร่วมแสดงความยินดีกับหนังสือพิมพ์ไทยรัฐ
วันพุธที่ 27 ธันวาคม 2560
รองปลัดกระทรวงอุตสาหกรรม ร่วมแสดงความยินดีกับหนังสือพิมพ์ไทยรัฐ
รองปลัดกระทรวงอุตสาหกรรม ร่วมแสดงความยินดีกับหนังสือพิมพ์ไทยรัฐ ณ สํานักงานหนังสือพิมพ์ไทยรัฐ
วันนี้ (27 ธ.ค. 60) นางสาวนิสากร จึงเจริญธรรม รองปลัดกระทรวงอุตสาหกรรม เข้ามอบกระเช้าดอกไม้แสดงความยินดีกับหนังสือพิมพ์ไทยรัฐ เนื่องในวัน กําพล วัชรพล ที่จัดขึ้นเพื่อระลึกถึงผู้ก่อตั้งหนังสือพิมพ์ไทยรัฐ โดยมีนางแสงทิพย์ ยิ้มละมัย บรรณาธิการหน้าข่าวเศรษฐกิจ หนังสือพิมพ์ไทยรัฐ เป็นผู้รับมอบ และมีนางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม ร่วมด้วย ณ สํานักงานหนังสือพิมพ์ไทยรัฐ
รัฐบาลไทย-ข่าวทำเนียบรัฐบาล-ปรับรูปแบบการให้บริการศูนย์เบ็ดเสร็จ ต่อใบอนุญาตทำงานแรงงาน 3 สัญชาติ
วันพฤหัสบดีที่ 26 มีนาคม 2563
ปรับรูปแบบการให้บริการศูนย์เบ็ดเสร็จ ต่อใบอนุญาตทํางานแรงงาน 3 สัญชาติ
วันพฤหัสบดีที่ 26 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับรูปแบบการให้บริการของศูนย์บริการแบบเบ็ดเสร็จ ต่อใบอนุญาตทํางานแรงงาน 3 สัญชาติ ใน กทม. เพื่อป้องกันการแพร่ระบาดของไวรัส COVID – 19 โดยให้นายจ้างยื่นบัญชีรายชื่อขออนุญาตทํางานของแรงงานต่างด้าว ภายในวันที่ 31 มี.ค.นี้ ในระบบออนไลน์ หรือยื่นด้วยตนเอง โดยไม่ต้องพาคนต่างด้าวไปแสดงตน และกระทรวงแรงงานจะนัดหมายนายจ้าง เพื่อยื่นขอรับการตรวจลงตรา VISA จัดทําทะเบียนประวัติและบัตรประจําตัวคนซึ่งไม่มีสัญชาติไทย ที่สํานักงานเขตทั้ง 50 เขต อีกครั้ง ส่วนศูนย์บริการเบ็ดเสร็จในภูมิภาค จะพิจารณาปรับรูปแบบตามความเหมาะสมต่อไป หากนายจ้างหรือผู้รับอนุญาตให้นําคนต่างด้าวมาทํางานมีข้อสงสัยสอบถามข้อมูลเพิ่มเติมได้ที่ สายด่วน กระทรวงแรงงาน 1506 กด 2
​ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยคลินิกหมอครอบครัวได้ผลดี ลดเวลารอคอย - ลดค่าใช้ประชาชน ลดคนไข้ในรพ.ใหญ่ ​
วันอาทิตย์ที่ 2 กรกฎาคม 2560
สธ.เผยคลินิกหมอครอบครัวได้ผลดี ลดเวลารอคอย - ลดค่าใช้ประชาชน ลดคนไข้ในรพ.ใหญ่ ​
กระทรวงสาธารณสุข เผยนโยบายคลินิกหมอครอบครัว ได้ผลดี ช่วยลดคนไข้ในรพ.ใหญ่ได้ร้อยละ60 ลดเวลารอคอยเหลือแค่ 44 นาที ประหยัดค่าเดินทางไปโรงพยาบาลของประชาชนคนละ 1,655 บาท
กระทรวงสาธารณสุข เผยนโยบายคลินิกหมอครอบครัว ได้ผลดี ช่วยลดคนไข้ในรพ.ใหญ่ได้ร้อยละ60 ลดเวลารอคอยเหลือแค่ 44 นาที ประหยัดค่าเดินทางไปโรงพยาบาลของประชาชนคนละ 1,655 บาท
​นพ.โสภณ เมฆธน ปลัดกระทรวงสาธารณสุข กล่าวว่า ขณะนี้การขับเคลื่อนคลินิกหมอครอบครัวได้ผลดี สามารถดําเนินการแล้ว 596 ทีม ใน 12 เขตสุขภาพ ครอบคลุม 76 จังหวัด มีแพทย์ผู้เชี่ยวชาญด้านเวชศาสตร์ครอบครัวจํานวน 700 คน ดูแลประชากร 6,287,809 คน เป็นไปตามแผนที่วางไว้ จากการประเมินผลการดําเนินงานในระยะสั้นเห็นผลชัดเจนใน 3เรื่อง ดังนี้
1.ช่วยลดการใช้บริการที่โรงพยาบาลใหญ่ได้ถึงร้อยละ 60 มีเฉพาะผู้ป่วยที่จําเป็นต้องไปรับบริการ ทําให้แพทย์สามารถเน้นการดูแลเฉพาะทางได้ 2.ลดเวลารอคอยในโรงพยาบาลใหญ่จาก 172 นาที เหลือ 44 นาที 3.ลดค่าใช้จ่ายของประชาชนในการเดินทางไปโรงพยาบาล 1,655 บาท/คน ส่วนในระยะยาวหวังผลสร้างความรู้ ความเข้าใจความสามารถในการจัดการตนเองด้านสุขภาพ (Self management)ของคนทุกกลุ่ม ทุกวัย จนเกิดเป็นการสร้างสุขภาพจากภายในตัวเอง ภายในครอบครัวไปสู่การร่วมกันสร้างสุขภาพและความเข้มแข็งให้กับชุมชน เพื่อให้คนไทยทุกคนมีแพทย์เวชศาสตร์ครอบครัวดูแลภายในปี 2569
​ทั้งนี้ การผลิตแพทย์เวชศาสตร์ครอบครัวในช่วง 10 ปี จะผลิตจากโรงเรียนแพทย์ประมาณ 1,000 คน และกระทรวงสาธารณสุขร่วมกับราชวิทยาลัยแพทย์เวชศาสตร์ครอบครัวผลิตอีก 5,200 คน ซึ่งระหว่างรอการผลิตได้มีการจัดอบรมระยะสั้น “เวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว”
นอกจากนี้ ในปี 2561 ได้เพิ่มโรงพยาบาลที่เป็นแหล่งผลิตแพทย์เวชศาสตร์ครอบครัวอีก 71 แห่ง คาดว่าสามารถผลิตแพทย์ได้เพิ่มอีกเกือบเท่าตัว จากปีละ 270 คน เป็น 500 คน เพื่อให้มีแพทย์ในคลินิกหมอครอบครัวเพิ่มขึ้นตามแผนที่วางไว้
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  3 กรกฎาคม 2561
วันอังคารที่ 3 กรกฎาคม 2561
สรุปข่าวการประชุมคณะรัฐมนตรี  3 กรกฎาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ปาฐกถาพิเศษในงานสัมมนา "พลังเศรษฐกิจดิจิทัล สู่ภูเก็ตสมาร์ทซิตี้"
วันจันทร์ที่ 3 เมษายน 2560
รมว.กระทรวงดิจิทัลฯ ปาฐกถาพิเศษในงานสัมมนา "พลังเศรษฐกิจดิจิทัล สู่ภูเก็ตสมาร์ทซิตี้"
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ปาฐกถาพิเศษหัวข้อ “ปัจจัยสู่ความสําเร็จในการพัฒนาเมืองภูเก็ตเป็นเมืองสมาร์ทซิตี้” (Phuket Smart City) ในงานสัมมนา “พลังเศรษฐกิจดิจิทัล สู่ภูเก็ตสมาร์ทซิตี้ (Moving Forward to Phuket Smart City) โดยมี พลอากาศเอก ประจิน จั่นตอง รองนายกรัฐมนตรี เป็นประธานเปิดงาน พร้อมปาฐกถาพิเศษหัวข้อ “ยุทธศาสตร์ประเทศไทยกับการสร้างภูเก็ตเป็นศูนย์กลางด้านดิจิทัลในภูมิภาคอาเซียน” (Digital Hub of ASEAN) การสัมมนาฯ ดังกล่าว เป็นการนําเสนอความก้าวหน้าการพัฒนาภูเก็ตสมาร์ทซิตี้ หลังจากที่รัฐบาลให้ความสําคัญกับการพัฒนาธุรกิจสตาร์ทอัพ ซึ่งเป็นฐานเศรษฐกิจใหม่ของประเทศ และได้ดําเนินมาตรการส่งเสริมทุกรูปแบบแล้ว อีกหนึ่งโครงการสําคัญที่จะช่วยขับเคลื่อนเศรษฐกิจดิจิทัล Thailand 4.0 คือ โครงการส่งเสริมพื้นที่พิเศษสําหรับเศรษฐกิจดิจิทัล หรือ Smart City ซึ่งจะช่วยพัฒนาโครงสร้างพื้นฐานของประเทศไทยให้เกิดการเชื่อมต่อ ปรับเปลี่ยน แก้ไข ระเบียบ ข้อบังคับ อันเป็นการจํากัดโอกาสในการลงทุน รวมทั้งเพื่อส่งเสริมพัฒนานวัตกรรม การเรียนรู้เทคโนโลยี การให้คําปรึกษาธุรกิจในพื้นที่เศรษฐกิจดิจิทัล ทั้งนี้ ในการพัฒนาภูเก็ต Smart City ต้องอาศัยความร่วมมือกันระหว่างภาคเอกชน ภาครัฐ และภาคการศึกษา รวมทั้งการมีส่วนร่วมของภาคประชาชนเพื่อให้เกิดความยั่งยืนของรูปแบบการพัฒนา โดยกระทรวงดิจิทัลฯ พร้อมที่จะรับฟังและร่วมคิดกับทางจังหวัดภูเก็ตในการสร้างรูปแบบการพัฒนา Smart City ให้ต่อเนื่องและมีผลงานเป็นที่ประจักษ์อย่างแท้จริงต่อไป ณ ห้องบอลรูม โรงแรมโนโวเทล ภูเก็ต โภคีธรา อําเภอเมือง จังหวัดภูเก็ต เมื่อวันที่ 31 มีนาคม 2560
*************************
รัฐบาลไทย-ข่าวทำเนียบรัฐบาล-NBN บริษัทโครงข่ายบรอดแบนด์แห่งชาติ Part 4
วันศุกร์ที่ 20 เมษายน 2561
NBN บริษัทโครงข่ายบรอดแบนด์แห่งชาติ Part 4
NBN บริษัทโครงข่ายบรอดแบนด์แห่งชาติ Part 4
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้หัวหน้าคณะเจ้าหน้าที่ผู้บริหารกลุ่มบริษัทในเครืออดิตยาเบอร์ล่า (ประเทศไทย) เข้าพบ
วันพฤหัสบดีที่ 30 มีนาคม 2560
รัฐมนตรีว่าการกระทรวงอุตสาหกรรม ให้หัวหน้าคณะเจ้าหน้าที่ผู้บริหารกลุ่มบริษัทในเครืออดิตยาเบอร์ล่า (ประเทศไทย) เข้าพบ
30 มีนาคม 2560 รัฐมนตรีว่าการกระทรวงอุตสาหกรรม ให้หัวหน้าคณะเจ้าหน้าที่ผู้บริหารกลุ่มบริษัทในเครืออดิตยาเบอร์ล่า (ประเทศไทย) เข้าพบ
วันนี้ (30 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้หัวหน้าคณะเจ้าหน้าที่ผู้บริหารกลุ่มบริษัทในเครืออดิตยาเบอร์ล่า (ประเทศไทย) และในฐานะประธานคณะเจ้าหน้าที่ผู้บริหารกลุ่มธุรกิจคาร์บอนแบล็คของอดิตยาเบอร์ล่ากรุ๊ป ประจําภาคพื้นเอเชียตะวันออกเฉียงใต้และเอเชียตะวันออกไกล และคณะ โดยมีวัตถุประสงค์เพื่อเยี่ยมคารวะและหารือแลกเปลี่ยนความคิดเห็นเกี่ยวกับการส่งเสริมและสนับสนุนแก่ภาคอุตสาหกรรมตามนโยบาย Thailand 4.0 เข้าพบ ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เป็นประธานการประชุมคณะกรรมการ อำนวยการโครงการพัฒนาริมฝั่งแม่น้ำเจ้าพระยา ครั้งที่ 3/2559
วันอังคารที่ 18 ตุลาคม 2559
รอง นรม. พลเอก ประวิตรฯ เป็นประธานการประชุมคณะกรรมการ อํานวยการโครงการพัฒนาริมฝั่งแม่น้ําเจ้าพระยา ครั้งที่ 3/2559
รอง นรม. พลเอก ประวิตรฯ เป็นประธานการประชุมคณะกรรมการ อํานวยการโครงการพัฒนาริมฝั่งแม่น้ําเจ้าพระยา ครั้งที่ 3/2559
วันนี้ (1 กันยายน 2559) เวลา 11.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นปรานการประชุมคณะกรรมการอํานวยการโครงการพัฒนาริมฝั่งแม่น้ําเจ้าพระยา ครั้งที่ 3/2559
ที่ประชุมได้พิจารณาแล้วมีมติเห็นชอบหลักเกณฑ์การจ่ายเงินช่วยเหลือประชาชนผู้ได้รับผลกระทบการดําเนินโครงการพัฒนาเงินช่วยเหลือประชาชนผู้ได้รับผลกระทบประกอบด้วย 3 กลุ่มได้แก่ ผู้ประกอบการต่าง ๆ ที่ได้รับอนุญาตจากกรมเจ้าท่า ผู้ปลูกสร้างอาคารและสิ่งก่อสร้างล่วงล้ําลําน้ําโดยไม่ได้รับอนุญาต และทรัพย์สินของหน่วยงานราชการที่โครงการดังกล่าวผ่าน ทั้งนี้ ที่ประชุมได้มอบหมายให้กรุงเทพมหานครเป็นหน่วยงานรับผิดชอบในการจัดทําประเด็น และหลักเกณฑ์การจ่ายเงินช่วยเหลือประชาชนผู้ได้รับผลกระทบ โดยยึดหลักมนุษยธรรม นําเสนอที่ประชุมให้ความเห็นชอบก่อนแล้ว นําเสนอที่ประชุมคณะรัฐมนตรีพิจารณาต่อไป
********************************
กลุ่มยุทธศาสตร์และแผนการประชาสัมพันธ์ สํานักโฆษก
อภิวัฒน์ / รายงาน
ดวงใจ / ตรวจ